Diari Oficial de la Generalitat Valenciana


Sumari del DOGV 9597, del 17-05-2023 (2023/5175)

RESOLUCIÓ de 9 de maig de 2023, de la Conselleria d'Hisenda i Model Econòmic, per la qual s'acorda l'acceptació de la cessió a favor de la Generalitat mitjançant mutació demanial externa de la finca registral número 76498, situada a l'avinguda del Nou d'Octubre, núm. 7, de Sagunt, per a destinar-la a centre de dia.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9597

Data del DOGV
:   17-05-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/5175


Data del document
:   09-05-2023

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 9 de maig de 2023, de la Conselleria d'Hisenda i Model Econòmic, per la qual s'acorda l'acceptació de la cessió a favor de la Generalitat mitjançant mutació demanial externa de la finca registral número 76119, situada a l'avinguda del Nou d'Octubre, núm. 7, de Sagunt, per a destinar-la a centre de dia. [2023/5175]  
Mitjançant un acord del Ple de l'Ajuntament de Sagunt es va aprovar, en data 30 d'abril de 2019, la cessió mitjançant mutació demanial externa a favor de la Generalitat de 2.392 m² de la finca registral 75741 (segregats de la finca registral 74981) de l'antic economat dels Alts Forns del Mediterrani per a destinar-lo a centre de dia per a persones majors dependents i ampliació del Centre Especialitzat d'Atenció a Majors (CEAM) del Port de Sagunt. Aquesta cessió va ser acceptada per mitjà de Resolució de 14 de maig de 2021, de la Conselleria d'Hisenda i Model Econòmic.  
L'immoble esmentat consta en l'Inventari general de béns i drets de la Generalitat, com a bé de domini públic, amb codi d'inventari 46/220/049/000, adscrit a la Vicepresidència i Conselleria d'Igualtat i Polítiques Inclusives i amb referència cadastral 3821085LR0457G5218EN, el qual figura inscrit en el Registre de la Propietat de Sagunt I, en el tom 2907, llibre 1007, foli 76, finca 75518, segons inscripció 2a de data 3 d'agost de 2021.  
La cessió acordada es va realitzar amb la condició de destinar l'immoble a centre de dia per a persones majors dependents i ampliació del CEAM de Port de Sagunt. A tal fi, redactat el projecte bàsic i d'execució de rehabilitació de l'antic economat d'Alts Forns del Mediterrani, es va constatar que la superfície d'actuació d'aquest projecte no coincidia amb la superfície segregada i cedida per l'Ajuntament de Sagunt mitjançant mutació demanial. Aquest projecte contemplava un àmbit d'actuació de 4.005 m² i la superfície inicialment cedida era de 2.392 m², per la qual cosa resulta necessària una nova cessió d'una parcel·la de 1.613 m² per a completar l'àmbit d'actuació del projecte.  
Atesa la necessitat d'abastar la totalitat de l'àmbit d'actuació del projecte de rehabilitació de l'edifici Antic Economat dels Alts Forns del Mediterrani, per a albergar els usos de centre de dia per a persones majors dependents i Centre Especialitzat d'Atenció a Majors (CEAM), en data 7 de febrer de 2022 es va requerir l'Ajuntament de Sagunt perquè procedira a segregar, delimitar i referenciar la parcel·la necessària per a complementar la cessió, acordada per l'Acord plenari de 30 d'abril de 2019.  
En data 20 de maig de 2022, la corporació local, mitjançant un acord plenari, va acordar la mutació demanial a favor de la Generalitat d'una superfície de 1.613 m² de la finca registral núm. 76878, amb referència cadastral 3658542TA2745Q5570MC i que consta en el Registre de la Propietat núm. 1 de Sagunt, en el tom 2973, llibre 1051, foli 132, inscripció 1a.  
  
L'11 d'abril de 2023 té entrada en aquesta Direcció General del Sector Públic i Patrimoni una proposta d'acceptació de la parcel·la corresponent a la finca registral núm. 76919, cedida mitjançant mutació demanial per l'Ajuntament de Sagunt per a complementar l'altra parcel·la ja cedida i acceptada. En aquesta proposta, se certifica que en la Llei de pressupostos de la Generalitat de 2023 existeix consignació pressupostària suficient per a atendre els compromisos derivats de la cessió dins del programa pressupostari corresponent a la Direcció General d'Infraestructures de Serveis Socials.  
En data 4 de maig de 2023, es remet a aquesta Direcció General del Sector Públic i Patrimoni una resolució de l'Alcaldia de l'Ajuntament mitjançant la qual es presta la conformitat amb l'objecte de la mutació demanial.  
  
Atés el requeriment efectuat per aquesta direcció general, es rep de l'Ajuntament, en data 8 de maig de 2023, un informe tècnic de data 13 de març de 2023, segons el qual «el projecte de rehabilitació de l'antic economat dels Alts Forns del Mediterrani és compatible amb l'ordenació urbanística després de l'aprovació definitiva de la modificació puntual de l'estudi de detall del recinte de la Gerència, aprovat en el Ple de la corporació municipal de data 17 de febrer de 2023 i publicat en el BOP de València de data 6 de març de 2023».  
  
Segons l'article 37.1 de la Llei 14/2003, de 10 d'abril, de patrimoni de la Generalitat Valenciana, «les administracions territorials de la Comunitat Valenciana podran afectar béns i drets demanials a un ús o servei públic competència de la Generalitat i transmetre-li la seua titularitat quan resulten necessaris per al compliment dels seus fins. L'administració adquirent mantindrà la titularitat del bé mentre continue afectat a l'ús o servei públic que va motivar la mutació i, per tant, conserve el seu caràcter demanial. Si el bé o dret no és destinat a l'ús o servei públic o deixa de destinar-se posteriorment, revertirà a l'administració transmitent, integrant-se en el seu patrimoni amb totes les seues pertinences i accessions».  
Per una altra banda, l'article 44 de l'esmentada llei estableix al punt 1 que «la Generalitat adquirirà la propietat dels béns i drets patrimonials o demanials que li cedisquen altres administracions públiques per a destinar-los a un ús públic o a la prestació de serveis públics competència de la Generalitat» i al punt 2 que «la competència per a l'acceptació correspon al titular de la conselleria competent en matèria de patrimoni a proposta del departament interessat».  
  
Així mateix, l'article 27.2 de l'esmentada Llei 14/2003 disposa que l'adquisició de béns i drets en virtut de transferència o cessió administrativa porta implícita l'afectació de béns i drets a l'ús general o al servei públic. Per consegüent, una vegada formalitzada la cessió mitjançant mutació demanial externa, l'immoble queda automàticament afectat al servei públic i adscrit a la Vicepresidència i Conselleria d'Igualtat i Polítiques Inclusives.  
En conseqüència, sobre la base de la normativa esmentada, i en l'ús de les atribucions conferides per la legislació vigent, resolc:  
  
Primer. Acceptar la cessió mitjançant mutació demanial externa, realitzada per l'Ajuntament de Sagunt a favor de la Generalitat, de la finca registral núm. 76075, situada a l'avinguda del Nou d'Octubre, núm. 7, de Sagunt, per a destinar-la a centre de dia.  
Segon. La cessió de l'immoble per part de l'Ajuntament de Sagunt es realitza amb la condició de destinar-lo a centre de dia per a persones majors dependents i ampliació del Centre Especialitzat d'Atenció a Majors (CEAM) del Port de Sagunt, i assumirà la Vicepresidència i Conselleria d'Igualtat i Polítiques Inclusives les competències pròpies de la Generalitat Valenciana en la gestió d'aquest centre de dia, atenent el que es disposa en l'art. 37 i disposició addicional onzena de la Llei 14/2003, de 10 d'abril, de patrimoni de la Generalitat Valenciana.  
  
La Generalitat mantindrà la titularitat del bé mentre continue afectat a l'ús o servei públic que va motivar la mutació i, per tant, conserve el seu caràcter demanial. Si el bé o dret no és destinat a l'ús o servei públic o deixa de destinar-se posteriorment, revertirà a l'administració transmitent, i s'integrarà en el seu patrimoni, amb la tramitació prèvia del corresponent expedient de reversió.  
Tercer. L'immoble acceptat haurà d'incorporar-se a l'Inventari General de Béns i Drets de la Generalitat, en concepte de bé de domini públic afecte al servei públic i adscrit a la Vicepresidència i Conselleria d'Igualtat i Polítiques Inclusives, a la qual corresponen les competències demanials sobre aquest, incloses la seua administració, defensa i conservació i inscriure's a nom de la Generalitat en el Registre de la Propietat i en el Cadastre immobiliari.  
Quart. La cessió i acceptació es realitza amb les següents condicions, indicades en l'acord del Ple de l'Ajuntament i assumides en la proposta de la Vicepresidència i Conselleria d'Igualtat i Polítiques Inclusives:  
1. Destinar l'immoble cedit a l'ús corresponent a centre de dia per a persones majors dependents i ampliació del Centre Especialitzat d'Atenció a Majors (CEAM) del Port de Sagunt.  
2. Obtindre l'autorització administrativa per al funcionament del centre especificat.  
3. Deixar en condicions adequades l'immoble en finalitzar la cessió.  
4. Equipar el centre i dotar-lo dels mitjans humans i materials necessaris per a la seua posada en marxa.  
5. Abonar les despeses generades en l'immoble per al seu manteniment, conservació i reparació.  
Cinqué. Notificar la present resolució a l'ajuntament cedent, així com a la conselleria proponent i procedir a la seua publicació en el Diari Oficial de la Generalitat Valenciana, en compliment del que disposa l'art. 44 de la Llei 14/2003, de 10 d'abril, de patrimoni de la Generalitat Valenciana.  
  
Contra el present acte, que posa fi a la via administrativa, es podrà interposar un recurs contenciós administratiu en el termini de dos mesos, a comptar a partir de l'endemà de la seua notificació, davant la jurisdicció contenciosa administrativa, de conformitat amb el que es disposa en l'art. 46 de la Llei 29/1998, de 13 de juliol, reguladora de la jurisdicció contenciosa administrativa. No obstant això, es podrà efectuar un requeriment previ a la interposició del recurs contenciós administratiu, davant l'òrgan que va dictar l'acte, en el termini de dos mesos comptats des que l'administració requeridora l'haguera conegut, de conformitat amb el que es disposa en l'article 44 de l'esmentada Llei 29/1998.  
  
València, 9 de maig de 2023.- El director general del Sector Públic i Patrimoni (p. d. Resolució de 8 de juny de 2022; DOGV núm. 9360, de 13.06.2022): Antoni Such Botella.